cyanic-selkie/wikianc huggingface dataset:
ইন্দুবালা
গল্পসূত্র
গ্রামের প্রভাবশালী জমিদার জিতেশ মজুমদার একই গ্রামের চালের আড়তদার বৈদ্যনাথের আঠারো বছর বয়সী মেয়ে ইন্দুবালাকে বিয়ে করতে চান। জিতেশ মজুমদারের ছেলে বাবলা ইন্দুবালাকে ভালোবাসে, ইন্দুবালাও বাবলাকে পছন্দ করে। তবে নরম স্বভাবের বাবলা তার বাবা জিতেশকে তাদের প্রেমের বিষয়টি জানানোর মত সাহসী নয়। বাবলা বুঝতে পারেনা কীভাবে তার বুড়ো বাবা আর ইন্দুর বিয়ে আটকাবে। একই সময়ে ইন্দুবালার সৎ মেসোমশাই তার বুদ্ধিপ্রতিবন্ধী ছেলের সাথে ইন্দুবালার বিয়ে দেওয়ার দাবি নিয়ে ইন্দুবালাদের বাড়িতে ওঠেন। মেসোমশাইয়ের ছেলের সাথে ইন্দুবালার বিয়ে না হওয়া পর্যন্ত তিনি বাড়ি থেকে যাবেন না। এছাড়াও ইন্দুবালার বাবা বৈদ্যনাথের দোকানে ছোটবেলা হতে কাজ করা মন্টু সবার অগোচরে মনেপ্রাণে ইন্দুবালাকে ভালোবাসে, কিন্তু মন্টু বৈদ্যনাথকে এ কথা কখনো মুখ ফুটে কিছু বলতে পারে না। এরকম চতুর্মুখী সংকট হতে বৈদ্যনাথ তার মেয়েকে উদ্ধার করেন এবং শেষ পর্যন্ত ইন্দুবালার বিয়ে দেন।
অভিনয় শিল্পী
মুখ্য চরিত্রে অভিনয় করেছেন আশিক চৌধুরী, আনিসুর রহমান মিলন ও কেয়া আক্তার পায়েল। এছাড়াও গুরুত্বপূর্ণ পার্শ্ব চরিত্রে রূপদান করেছেন শাহনূর, ফজলুর রহমান বাবু, লুৎফর রহমান জর্জ, গুলশান আরা পপি, শামীমা নাজনীন, সাদেক বাচ্চু, অবেদ রেহান, মাসুম আজিজ ও প্লাবন কোরেশী প্রমুখ। অভিনয় শিল্পীদের রূপদানকারী উল্লেখযোগ্য চরিত্রসমূহ নিম্নরূপ - • আনিসুর রহমান মিলন - মন্টু, ইন্দুবালাদের কাজের লোক।
• আশিক চৌধুরী - বাবলা, জিতেশ জমিদারের সন্তান।
• কেয়া আক্তার পায়েল - ইন্দুবালা।
• লুৎফর রহমান জর্জ - ইন্দুবালার মেসোমশাই।
• সাদেক বাচ্চু - জিতেশ মজুমদার, বাবলার বাবা।
• শাহনূর - বাবলার মাসিমা।
• শামীমা নাজনীন -  ইন্দুবালার মা।
• মাসুম আজিজ - সাধক
• প্লাবন কোরেশী - একজন রিয়েলিটি শো’র বিচারক।
• ফজলুর রহমান বাবু - বৈদ্যনাথ, ইন্দুবালার বাবা।
অন্যান্য কলাকুশলী
নাজ দুলু মিয়ার প্রযোজনায় এই ছায়াচিত্রের চিত্রগ্রহণ করেছেন এস এম আজহার, সম্পাদনা করেছেন শহিদুল হক।
নির্মাণ
২০১৮ সালের ১ সেপ্টেম্বর চলচ্চিত্রটির মহরত অনুষ্ঠিত হয়। নভেম্বরে এই চলচ্চিত্রের চিত্রগ্রহণ শুরু হয়। গাজীপুর, জয়পুরহাটের মঙ্গলবাড়ী ও সিলেটের নবীগঞ্জে অধিকাংশ চিত্রগ্রহণ করা হয়। ২০১৯ সালের মে-তে চলচ্চিত্রটি বাংলাদেশ চলচ্চিত্র সেন্সর বোর্ড হতে বিনা কর্তনে প্রদর্শনের ছাড়পত্র পায়।
সঙ্গীত
জনপ্রিয় সঙ্গীত 'ইন্দুবালা'র অনুপ্রেরণায় এই ছায়াচিত্রটি নির্মিত হলেও গানটি চলচ্চিত্রে রাখা হয়নি। এর বদলে ৭টি মৌলিক গান ব্যবহার করা হয়েছে। প্লাবন কোরেশী ৩টি গানের গীতি রচনা ও সুর করেছেন। প্লাবন কোরেশী ছাড়াও এই চলচ্চিত্রের জন্য দেলোয়ার আরজুদা শরফ ও সুদীপ কুমার দ্বীপ গীতি লিখেছেন এবং আলী আকরাম শুভ, মুশফিক লিটু, জাহিদ বাশার পংকজ, মহিদুল হাসান ও অভি আকাশ সঙ্গীতায়োজন করেছেন। গানগুলিতে কন্ঠ দিয়েছেন ফকির শাহাবুদ্দিন, এফ এ সুমন, বিউটি, বেলাল খান, সানিয়া রমা ও সালমা আক্তার।
অবমুক্তি
ইন্দুবালা চলচ্চিত্রের গানগুলি ধারাবাহিকভাবে জি-সিরিজের ইউটিউব চ্যানেল হতে অবমুক্ত করা হয়-
প্রচারণা ও মুক্তি
চলচ্চিত্রটি মুক্তি পূর্বে খুব বেশি প্রচারণা চালায়নি। ২০১৯ সালের অগাস্টে চলচ্চিত্রটি 'টিজার' প্রকাশের মাধ্যমে আনুষ্ঠানিক প্রচারণা শুরু করে। মুক্তির প্রাক্কালে ২০১৯ সালের ২৫ নভেম্বর জি-সিরিজের ইউটিউব চ্যানেলে চলচ্চিত্রটির ট্রেইলার প্রকাশ করা হয়। ২৯ নভেম্বর বাংলাদেশের ১২টি প্রেক্ষাগৃহে সীমিত পরিসরে মুক্তি দেয়া হয়।
তুগরল তুগান খান
তুগরল তুগান খান, দিল্লি সালতানাতের মামলুক রাজবংশের একজন কর্মকর্তা ছিলেন। তিনি ১২৩২ খ্রিস্টাব্দ থেকে ১২৪৬ খ্রিস্টাব্দ পর্যন্ত বিহারের এবং ১২৩৬ খ্রিস্টাব্দ থেকে ১২৪৬ খ্রিস্টাব্দ পর্যন্ত বাংলার (লখনৌতি) গভর্নর ছিলেন।
জীবনী
ইলতুৎমিশের মৃত্যুর পর, মালিক সাইফুদ্দীন আইবেককে আউর খান আইবেক নামে তারই একজন বিদ্রোহী সভাসদ ১২৩৬ সালের এপ্রিল মাসে বিষ প্রয়োগের মাধ্যমে হত্যা করে বাংলার ক্ষমতা দখল করে। কিন্তু বিহারের তৎকালীন শাসনকর্তা তুগরল তুগান খান আউর খানের এই ক্ষমতা দখল  মেনে নেননি। তাই তিনি লখনৌতিতে আক্রমণ করেন এবং আউর খান আইবেক তার আক্রমণে পরাজিত এবং নিহত হয়। অতঃপর তিনি লখনৌতির (বাংলা) শাসনভার নিজের হাতে তুলে নিয়ে  একই সাথে বাংলা ও বিহারের শাসকে পরিণত হন।
তারপর তিনি দিল্লির তৎকালীন শাসক সুলতানা রাজিয়ার নিকট বাংলার শাসক হিসেবে স্বীকৃতি পান। একই ধারাবাহিকতায় দিল্লির সিংহাসনে কোন নতুন সুলতান বসলেই তিনি তার জন্য নানা উপহার-উপঢৌকন পাঠিয়ে তার প্রতি আনুগত্য প্রদর্শন করে তিনি দিল্লির সুলতানের সমর্থন আদায় করে নিতেন।
বাংলার ক্ষমতা দখলের পর তিনি তার রাজ্যের পূর্ব এবং দক্ষিণ-পশ্চিম দিকে আধিপত্য বিস্তারের চিন্তা না করে উত্তর ভারতের উত্তর ভারতের রাজ্য বিস্তারে ব্রতী হন। তাই তিনি তিনি ১২৪২ সালের সেপ্টেম্বরে ত্রিহুতে (উত্তর বিহার) সফল অভিযান পরিচালনা করে তা জয় করেন। কিছুদিন পরেই তিনি আরো পশ্চিম দিকে অগ্রসর হন। দিল্লি সালতানাত দিল্লি সালতানাতের ক্ষমতা দখল নিয়ে অনিশ্চয়তার ফলে তিনি আরও সাহসের সাথে অগ্রসর হয়ে কারা (বর্তমান এলাহাবাদ) পর্যন্ত অগ্রসর হন। তিনি এলাহবাদে থাকতেই  সুলতান আলাউদ্দিন মাসুদ শাহ দিল্লির সিংহাসনে আরোহণ করেন।
তুগান খানের ব্যস্ততার সুযোগ নিয়ে ১২৪৩ সালে উড়িষ্যার হিন্দু রাজা তৃতীয় অনঙ্গভীমের পুত্র প্রথম নরসিংহদেব দক্ষিণবঙ্গ আক্রমণ করে। তাই তুগান খান কারাতে সুলতানের প্রতি আনুগত্য প্রকাশ করেন এবং তাঁর নিকট নিকট মূল্যবান উপহার-উপঢৌকন সহ একটি প্রতিনিধি দল প্রেরণ করেন। অন্যদিকে তিনি ঐতিহাসিক মিনহাজকে নিয়ে জুন মাসে তার রাজধানী লখনৌতিতে ফিরে আসেন।
অতঃপর তিনি সুলতানের অনুমোদনক্রমে ১২৪৪ সালের এপ্রিলে উড়িষ্যা আক্রমণ করেন। এই যুদ্ধে তিনি ওড়িয়া সেনাবাহিনীকে লখনৌতিতে পরাজিত করেন এবং তাদেরকে তাড়া করে উড়িষ্যার অভ্যন্তরে ঢুকে কাটা সিন দুর্গ অধিকার করেন। কিন্তু মুসলিম সেনাবাহিনী যখন উড়িষ্যার অভ্যন্তরে এই বিজয় উদ্‌যাপন করছিল, তখন ওড়িয়া সেনারা পিছন দিক থেকে আক্রমণ করে তাদের পরাজিত করে। ওড়িয়া সেনাবাহিনী বাংলার রাজধানী লখনৌতির সমস্ত পথ ধরে মুসলমানদের তাড়া করে এবং শহরটি অবরোধ করে। তারা কার্যত লখনৌতি দখল করে এর শাসনকর্তা কে হত্যা করে।
এই পরিস্থিতিতে তিনি পশ্চাদপসরণ করে সাহাযের জন্য দিল্লির সুলতানের নিকট প্রতিনিধি পাঠান। সুলতান মাসুদ শাহ তাতে সাড়া দিয়ে কারা-মানিকপুরের (বর্তমান এলাহাবাদ) গভর্নর মালিক কারা কাশ খান ও অওধের শাসক মালিক তামার খানকে সম্মিলিত বাহিনী সহ তুগান খানকে সাহায্য করার নির্দেশ দেন। কিন্তু দিল্লি সালতানাতের অনুমোদনক্রমে আসা অতিরিক্ত সৈন্যবাহিনীর ভয়ে ওড়িয়া বাহিনী পালিয়ে যায়।
উড়িষ্যা বাহিনীকে পরাজিত করার পর অযোধ্যার শাসক মালিক নিজেই লখনৌতির শাসনভার হস্তগত করার জন্য তুগরল তুগান খানকে চাপ দিতে থাকেন। তুগান খান তা মেনে না নিলে উভয়ের মধ্যে সংঘর্ষ বাধে। পরপর কয়েকটি যুদ্ধে তুগরল তুগান খান পরাজিত হন। আর তামার খান লখনৌতি শহরে নিজের অবস্থান পাকাপোক্ত করেন। তারপর আরো কয়েকটি ছোটখাটো সংঘর্ষের পর তামার খান ও তুগান খানের মধ্যে ঐতিহাসিক মিনহাজের মধ্যস্থতায় সমঝোতা চুক্তি হয়।
১২৪৫ সালের জুলাই মাসে তুগান খান দিল্লি পৌঁছে সুলতান মাসুদ শাহ-এর নিকট অভিযোগ করেন। কিন্তু তখন তিনি সিংহাসনের দুর্বলতার কারণে তোমার খানের এই নীতিবহির্ভূত ঔদ্ধত্য প্রতিহত করার ক্ষমতা তার ছিল না।
দিল্লি সালতানাতের পরবর্তী সুলতান নাসিরউদ্দিন মাহমুদ তাকে অযোধ্যার শাসনকর্তা নিযুক্ত করেন। যদিও ১২৭১ সালে তিনি লখনৌতির সহ-শাসনকর্তা হিসেবে নিযুক্ত হন।
বারি মাল্টা ১
বারি মাল্টা ১ বাংলাদেশে উদ্ভাবিত একপ্রকার মাল্টা ফল (grapefruit)। এটির স্বাদ ও গন্ধ দেশী বা সাধারণ মাল্টার চেয়ে ভাল। বাংলাদেশের পাহাড়ী এলাকা বারি মাল্টা ১ এর চাষাবাদের জন্য বিশেষভাবে উপযোগী। ভিটামিন সি সমৃদ্ধ মাল্টা একটি সুস্বাদু ফল। সাইট্রাস ফলের মধ্যে এটি অন্যতম জনপ্রিয় ফল। পাহাড়ি ঢালু জমিতে মাল্টা চাষ ভালো হয়ে থাকে। খাগড়াছড়ি পাহাড়ি কৃষি গবেষণা কেন্দ্রের বিজ্ঞানীরা ২০০৩ খ্রীস্টাব্দে বারি মাল্টা উদ্ভাবন করেন। এর বীজ বারি মাল্টা ১ নামে জাতীয় বীজ বোর্ডের অনুমোদন লাভ করেছে। বীজ ও কলম দু’ভাবেই মাল্টার চাষ করা যায়। অক্টোবর মাসে শুরু হয়ে নভেম্বর মাসের শেষ পর্যন্ত মাল্টা গাছে থাকে। খাগড়ছড়ি জেলার বিভিন্ন এলাকায় বারি মাল্টা চাষ করা হচ্ছে।
গোলাম রব্বানী ছোটন
গোলাম রব্বানী ছোটন (জন্ম: ২ জুলাই ১৯৬৮; গোলাম রব্বানী নামে সুপরিচিত) হলেন একজন বাংলাদেশী সাবেক ফুটবল খেলোয়াড় এবং প্রশিক্ষক। তিনি বর্তমানে বাংলাদেশ জাতীয় মহিলা দল এবং বাংলাদেশের বয়সভিত্তিক নারী দলের প্রধান কোচের দায়িত্ব পালন করছেন।    ছোটন তার খেলোয়াড়ি জীবনের অধিকাংশ সময় ফকিরেরপুল এবং আরামবাগের হয়ে একজন রক্ষণভাগের খেলোয়াড় হিসেবে খেলেছেন।
১৯৮৩–৮৪ মৌসুমে, বাংলাদেশী ক্লাব বাসাবোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন। অতঃপর ১৯৮৭–৮৮ মৌসুমে তিনি ফকিরেরপুলে যোগদান করেছিলেন। ফকিরেরপুলে ৩ মৌসুম অতিবাহিত করার পর ওয়ারীর সাথে চুক্তি স্বাক্ষর করেছিলেন। পরবর্তীকালে, তিনি ফকিরেরপুল এবং আরামবাগের হয়ে খেলেছিলেন। সর্বশেষ ২০০১–০২ মৌসুমে, তিনি আরামবাগ হতে বিআরটিসিতে যোগদান করেছিলেন; বিআরটিসির হয়ে মাত্র ১ মৌসুম খেলার পর তিনি অবসর গ্রহণ করেছিলেন।
প্রারম্ভিক জীবন
গোলাম রব্বানী ছোটন ১৯৬৮ সালের ২রা জুলাই তারিখে বাংলাদেশের বগুড়ায় জন্মগ্রহণ করেছেন এবং তার শৈশব সেখানে অতিবাহিত করেছেন।
হিন্দি দিবস
ইতিহাস
200px|thambnail|right|হিন্দি বিশ্বের সবথেকে বেশি ব্যবহৃত ভাষাসমূহের মধ্যে চতুৰ্থ ২০০৭ (এবং ২০১০) সালের ন্যাশনাল এনসাইক্লোপেডিনের মতে হিন্দি বিশ্বের প্রায় ২৯৫ (এবং ৩১০) মিলিয়ন লোকের মাতৃভাষা এবং বিশ্বের সবথেকে বেশি ব্যবহৃত ভাষাসমূহের মধ্যে চতুৰ্থ। ১৯৪৯ সালের ১৪ সেপ্টেম্বর ভারতের সংবিধান প্ৰস্তাবনা পরিষদে দেবনাগরী লিপিতে লিখা হিন্দিকে ভারতের সরকারি ভাষারূপে স্বীকৃতি দেয় বলে হিন্দি দিবস এই দিনে পালন করা হয়। ১৯৫০ সালের ২৬ জানুয়ারি ভারতের সংবিধান গৃহীত হওয়ার মধ্য দিয়ে হিন্দি ভারত সরকারের অন্যতম সরকারি ভাষারূপে স্বীকৃতি লাভ করে।
ভারতের সংবিধানের ৩৪৩ নং অনুচ্ছেদ অনুযায়ী দেবনাগরী লিপিতে লিখা হিন্দি ভারতের সরকারি ভাষা হিসেবে গৃহীত হয়। উল্লেখযোগ্য যে বৰ্তমানে ভারতে ২২টি সংবিধান স্বীকৃত ভাষা রয়েছে। তার মধ্যে হিন্দি এবং ইংরেজি ভারতের সরকারি ভাষা।
বাকী ভাষাসমূহ আঞ্চলিক সরকারি ভাষা হিসেবে ব্যবহার হয়।
উল্লেখযোগ্য অনুষ্ঠান
বিদ্যালয় এবং অন্যান্য প্রতিষ্ঠানের অনুষ্ঠান ছাড়াও, এই দিবসের কিছু উল্লেখযোগ্য অনুষ্ঠান হল:
ভারতের গৃহ মন্ত্রণালয় ২০১৫ সালের ২৫ মার্চ প্ৰতি বছরে প্ৰদান করা পুরস্কার দুটার নাম পরিবর্তন করে দেয়। ১৯৮৬ সালে প্রচলন করা 'ইন্দিরা গান্ধী রাজভাষা পুরস্কার' থেকে 'রাজভাষা কীর্তি পুরস্কার' এবং 'রাজীব গান্ধী রাষ্ট্রীয় জ্ঞান-বিজ্ঞান মৌলিক পুস্তক লেখন পুরস্কার' থেকে 'রাজভাষা গৌরব পুরস্কার' নামে পরিবর্তন করা হয়।
জাং মিন-হি
জাং মিন-হি (Jang Min-hee, জন্ম: ৫ এপ্রিল ১৯৯৯) হলেন একজন কোরীয় বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে দক্ষিণ কোরিয়ার প্রতিনিধিত্ব করেছেন এবং নারীদের দলগত প্রতিযোগিতায় স্বর্ণ পদক জয়লাভ করেছেন।
রনে গেনো
রনে গেনো René Guénon (নভেম্বর ১৫, ১৮৮৬- জানুয়ারী ৭, ১৯৫১) যিনি শেখ আব্দুল ওয়াহিদ ইয়াহিয়া Shaykh 'Abd al-Wahid Yahya নামেও পরিচিত, তিনি ছিলেন মূলত একজন ফরাসি বংশদ্ভূত প্রভূতত্ত্ববিদ, আধ্যাত্মবাদী লেখক ও সুফি দীক্ষাগুরু  বা দার্শনিক। তার ফরাসি ভাষায় লেখা বই ও প্রবন্ধ সমূহ বিশটিরও অধিক ভাষায় ইতিমধ্যে অনুদিত হয়েছে।
জন্ম
রনে গেনো প্যারিস হতে আনুমানিক ১০০ মাইল দূরত্বে অবস্থিত ব্লুয়িস Blois নামক স্থানে জন্ম গ্রহণ করেন। সে সময়কার ফরাসি সমাজের অপরাপর বেশির ভাগের ন্যায় তিনিও জন্ম গ্রহণ করেছিলেন একটি রোমান ক্যাথলিক পরিবারে। তার পিতা ছিলেন একজন স্থপতি এবং দার্শনিক।
শিক্ষা
১৯০৪ সালের দিকে প্যারিসে অধ্যয়নকালে আধ্যাত্মবাদ ও দর্শনশাস্ত্র তার আগ্রহ সৃষ্টি হয়। ক্ষীণদেহী গেনো শুরু হতেই একজন মেধাবী ছাত্র ও আধ্যাত্মবাদী ব্যক্তি হিসাবে গড়ে উঠেনে।.
আত্মপ্রকাশ
তিনি তাও প্যালিনডিনিয়াস Tau Palingenius নামে একটি সাময়িকীর প্রতিষ্ঠাতা ও প্রধান সম্পাদনাকারী হিসাবে আত্ম প্রকাশ করেন এবং ১৯২২ সাল পর্যন্ত এ সাময়িকীর জন্য নিবন্ধ রচনা করেন।
মতাদর্শ
এ সময়কালে (পি চকোরনাথ রচিত তার জীবনী অনুযায়ী) সম্ভবত, তিনি হিন্দু ধর্মে বিশেষত শংকরাচার্যের আত্যাত্মবাদী ধারা এবং তাওবাদ বা জৈন বৌদ্ধবাদী মতবাদ সম্পর্কে জ্ঞানার্জন করেন। অতপর ১৯১০ খৃষ্টাব্ধে ইসলামিক সুফিবাদ বা আধ্যাত্মবাদের দীক্ষা গ্রহণ করে নিজের নাম পরিবর্তন করে রাখেন শেখ আব্দুল ওয়াহেদ ইয়াহিয়া Sheikh 'Abd al-Wahid Yahya.
অবদান
১৯১৭ সালে গেনো আলজেরীয়ার ষ্টিফ অঞ্চলে এক বছর কলেজ ছাত্রদের দর্শন শাস্ত্রে পাঠদান করেন। প্রথম বিশ্ব যুদ্ধের পর তিনি গ্রন্থ রচনায় মনোনিবেশ করার জন্য শিক্ষকতা পেশা ত্যাগ করেন। তার প্রথম গ্রন্থ হিসাবে ইন্ট্রুডাকশন টু দ্যা ষ্ট্যাডি অব হিন্দু ডকট্রাইন Introduction to the Study of the Hindu Doctrines প্রকাশিত হয় ১৯২১ সালে। ১৯২৫ সাল হতে তিনি পি চকোরনাক সম্পাদিত লি ভয়্যিল ডি’লিসিস Le Voile d'Isis ("The Veil of Isis") নামক সাময়িকির নিয়োমিত লেখক হয়ে উঠেন। পরে ঐ সাময়িকীটি তারই তত্ত্বাবধানে লেস ইথ্যূদ্যিস ট্রেডিশন্যালিস Les Études Traditionnelles ("Traditional Studies") নামে পরিচিতি লাভ করে।
১৯৩০ সালে, গেনো ইসলামীক আধ্যাত্বিক লিখিত নথি পত্রাদী সংগ্রহ ও অনুবাদ করার সংকল্প নিয়ে কায়রোর উদ্দেশ্যে প্যারিস ত্যাগ করেন। এ প্রকল্পটি সম্পাদকের হঠাৎ সিদ্ধান্তে পরিত্যক্ত হয়। বন্ধুদের দেয়া ফ্রান্সে ফিরে যাবার সকল প্রস্তাব অগ্রাহ্য করে গেনো রয়ে গেলেন কায়রোতে। আর্থিক দৈন্যদশাগ্রস্থ হওয়া সত্বেও তিনি বিশ্বব্যাপী তার সকল প্রতিপক্ষের সহিত নিয়মিত যোগাযোগ রক্ষা এবং নিজ উদ্যোগে স্বীয় প্রবন্ধ রচনার কাজে লিপ্ত থাকনে। সৌভাগ্যক্রমে এর মধ্যে তিনি হামিদিয়া তরীকার পীর শেখ সালামা হাসান আল রাদির (Sheikh Salama Hassan ar-radi) সাক্ষাৎ লাভ করেন এবং তাতে সহসা যুক্ত হন। ১৯৩৮ সালে তার মৃত্যুকাল পর্যন্ত তিনি তার সহচর্যে থাকেন। এদিকে সমসাময়িক কালে তিনি সংস্পর্শে আসেন অপর সুফি সাধক শেখ মোহাম্মদ ইব্রাহিমের (Sheikh Mohammad Ibrahim), ১৯৩৪ সালে গেনো তার কন্যার সাথে বিবাহ বন্ধনে আবদ্ধ হন। তাদের চার সন্তানের পরিবারে সর্বকনিষ্ঠ আব্দুল ওয়াহেদ জন্ম গ্রহণ করেন ১৯৫১ সালে। মিশরে যাপিত জীবনে গেনো অত্যন্ত সাদাসিধা জীবন যাপনে অভ্যস্ত ছিলেন। তিনি ছিলেন তার তরীকার আধ্যাত্মিক সাধনা ও প্রবন্ধ রচনায় উৎসর্গিত প্রাণ। তিনি ১৯৪৯ সালে মিশরের নাগরিকত্ব লাভ করেন।
মৃত্যু
রেনে গেনো জানুয়ারি ৭, ১৯৫১ সালে মৃত্যু বরণ করেন। এ তথ্য প্রতিষ্ঠিত যে, মৃত্যুকালে তার শেষ উচারিত শব্দ ছিল আল্লাহ.
আমিলাইশ ইউনিয়ন
আমিলাইশ বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
আয়তন
আমিলাইশ ইউনিয়নের আয়তন ১০৮২ একর (৪.৩৮ বর্গ কিলোমিটার)। এটি সাতকানিয়া উপজেলার সবচেয়ে ছোট ইউনিয়ন।
জনসংখ্যা
২০১১ সালের পরিসংখ্যান অনুযায়ী আমিলাইশ ইউনিয়নের লোকসংখ্যা ২১,০০০ জন। এর মধ্যে পুরুষ ১০,০৪১ জন এবং মহিলা ১০,৯৫৯ জন।
অবস্থান ও সীমানা
সাতকানিয়া উপজেলার উত্তর-পশ্চিমাংশে আমিলাইশ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের পশ্চিমে চরতী ইউনিয়ন ও কাঞ্চনা ইউনিয়ন, দক্ষিণে কাঞ্চনা ইউনিয়ন ও এওচিয়া ইউনিয়ন, পূর্বে নলুয়া ইউনিয়ন এবং উত্তরে চন্দনাইশ উপজেলার বৈলতলী ইউনিয়ন অবস্থিত।
প্রশাসনিক কাঠামো
আমিলাইশ ইউনিয়ন সাতকানিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
ইতিহাস
তিনদিকে নদী দ্বারা বেষ্টিত (সাঙ্গু, ডলু, কাটাখালী) এই জনপদ শতশত বৎসরের ঐতিহ্যবাহী সাম্প্রদায়িক সম্প্রীতির এক উজ্জ্বল দৃষ্টান্ত। যথারীতি হিন্দু, মুসলমান উভয় সম্প্রদায় তাদের ধর্মীয় আচার অনুষ্ঠান সম্মিলিতভাবে পালন করে আসছে। ফলে বহু মসজিদ, মন্দির উপসনালয় এলাকায় স্থাপিত হয়েছে। এই জনপদের আরেকটি উল্লেখযোগ্য আমিলাইশ ব্যাংক মাঠ ও ব্যাংক হল ঘর যাতে প্রতিবছর পহেলা বৈশাখ নববর্ষে সকলের অংশগ্রহণে ক্রীড়া ও সাংস্কৃতিক অঙ্গনের এক প্রাচীনতম সমৃদ্ধশালী ঐতিহ্য এখনও বহমান। একসময় ব্যাংক হল ঘরে প্রতিবছর শারদীয় দুর্গাপুজা, নাটক মঞ্চস্থ হত নিয়মিত। সাংবাদিক, আইনজীবী, মুক্তিযোদ্ধা, ডাক্তার, ইঞ্জিনিয়ার, ব্যবসায়ী এবং সর্বস্তরের জনগণের সম্মিলিত প্রয়াসে এই জনপদ চট্টগ্রামের দক্ষিণাঞ্চলে এক ঐতিহ্যবাহী ইউনিয়ন।
যোগাযোগ ব্যবস্থা
আমিলাইশ ইউনিয়নে যোগাযোগের প্রধান ২টি সড়ক সাতকানিয়া-আমিলাইশ সড়ক ও নলুয়া-চরতী সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
আমিলাইশ ইউনিয়নে ২০টি মসজিদ ও ৬টি মন্দির রয়েছে।
খাল ও নদী
আমিলাইশ ইউনিয়নের তিনদিকে প্রবাহিত হচ্ছে যথাক্রমে সাঙ্গু নদী, ডলু নদী এবং কাটাখালী খাল।
হাট-বাজার
আমিলাইশ ইউনিয়নের প্রধান হাট-বাজার হল মোহাম্মদ সরওয়ার উদ্দীন চৌধুরী বাজার।
অ্যাবি ডানকিন
অ্যাবি ডানকিন (Abby Dunkin; জন্ম: ২৪ নভেম্বের ১৯৯৫) একজন ৩.৫ পয়েন্ট মার্কিন হুইলচেয়ার বাস্কেটবল খেলোয়াড়।
প্রাথমিক জীবন
১৯৫১ সালে, ২৪ নভেম্বর, অ্যাবি স্পেনের আন্দালুশিয়ার রোটা শহরে জন্ম গ্রহণ করেছিলেন। তবে তিনি টেক্সাসের নিউ ব্রানফেলসকে তাঁর বসবাসের শহর হিসাবে মনে করতেন।
খেলোয়াড় জীবন
তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করে স্বর্ণ পদক লাভ করেছিলেন, তাঁর মধ্যে আছে কানাডার টরন্টোতে ২০১৫ প্যারাপান আমেরিকান গেমস, ২০১৬ সালে ব্রাজিলের রিও-তে প্যারালিম্পিক এবং ২০১৯ সালে থাইল্যান্ডের সুফানবুড়ি-তে ইউ২৫ বাস্কেটবল বিশ্ব চ্যাম্পিয়নশিপ।
রহমান (নাম)
রহমান (رحمن) একটি আরবি পুরুষ নাম যার অর্থ "করুণাময়" বা "দয়ালু"। ইসলামে আর-রহমান (পরম করুণাময়) আল্লাহর (ঈশ্বরের) অন্যতম নাম। এছাড়াও এটি ধর্মীয় পদবি হিসাবে ব্যবহৃত হয়।
বিগ বিচ বাস্ক
alt=A photograph of a busker playing the guitar to a crowd at Beach Busk 2022|থাম্ব| বিগ বিচ বাস্ক ২০২২ বিগ বিচ বাস্ক হল একটি বার্ষিক সঙ্গীত এবং পারফরম্যান্স ইভেন্ট যা আগস্টের শেষ শনিবার এডিনবার্গের পোর্টোবেলোতে অনুষ্ঠিত হয়। এটি ২০১০ সালে এডিনবার্গের বাসিন্দা পল দ্বারা প্রতিষ্ঠিত। ২০১৮ সালে ইভেন্টটি ৪০০ সঙ্গীতশিল্পীকে আকর্ষণ করেছিল। অনুমান করা হয় যে ইভেন্টটি প্রতি বছর পোর্টোবেলোতে প্রায় ১৫,০০০ দর্শকদের আকর্ষণ করে।
সাজ্জাদুল হক (ক্রিকেটার)
সাজ্জাদুল হক (জন্ম: ১০ জানুয়ারি ১৯৯০) বাংলাদেশের একজন ক্রিকেটার। তিনি ২০০৬/০৭ সালে চট্টগ্রাম বিভাগের হয়ে আত্মপ্রকাশ করেন। বরিশাল বিভাগের বিপক্ষে ৩৮ স্কোর করেন, কিন্তু তার দল পরাজিত হয়। তিনি ২৬ ফেব্রুয়ারি ২০১৯ সালে ২০১৮-২০১৯ ঢাকা প্রিমিয়ার বিভাগ টি-টোয়েন্টি ক্রিকেট লিগে গাজী গ্রুপ ক্রিকেটারদের হয়ে টি-টোয়েন্টিতে আত্মপ্রকাশ করেন।
তাসনিম মীর
<templatestyles src="Module:Infobox/styles.css"> তাসনিম মীর (জন্ম ১৩ই মে ২০০৫) ভারতের গুজরাটের একজন ব্যাডমিন্টন খেলোয়াড়। ২০২২ সালের ১৪ই জানুয়ারীতে বি ডাব্লিউ এফ দ্বারা প্রকাশিত অনূর্ধ্ব ১৯-এর খেলোয়াড়দের পর্যায়-তালিকায় তিনি প্রথম স্থান অধিকার করেন। প্রশঙ্গত উল্লেখ্য, এর আগে কোন ভারতীয় এই সম্মান পাননি
সাজ্জাদুল হক (দ্ব্যর্থতা নিরসন)
সাজ্জাদুল হক বলতে যাদেরকে বোঝানো হতে পারে;
বাতাসপুর রেলওয়ে স্টেশন
বাতাসপুর রেলওয়ে স্টেশন পূর্ব রেলওয়ে বিভাগের হাওড়া বিভাগের সাহিবগঞ্জ লুপের অন্তর্গত একটি রেলওয়ে স্টেশন। এটি ভারতের পশ্চিমবঙ্গের বীরভূম জেলার বাতাসপুরের কাগসের দক্ষিণ সিজায় অবস্থিত। বাতাসপুরে মোট ১৯টি যাত্রীবাহী ট্রেন থামে।
কেন্দ্রীণ সংযোজন
250px|right|thumb|ফিউশানের মাধ্যমে শক্তি উৎপাদনে সবচেয়ে সম্ভাবনাময় হলো [[ডিউটেরিয়াম-ট্রিটিয়াম(ডি-টি) নিউক্লীয় ফিউশান বিক্রিয়া।]] কেন্দ্রীণ/অষ্টিকীয়/কেন্দ্রিকীয় সংলয়ন (ইংরেজি ভাষায়: Nuclear fusion) বা নিউক্লীয় সংযোজন/নিউক্লীয় ফিউশন একধরনের কেন্দ্রীণ/অষ্টকীয় বিক্রিয়া যাতে দুটি হাল্কা পারমাণবিক নিউক্লিয়াস একত্রিত হয়ে একটি ভারী নিউক্লিয়াস/অষ্টিকা বিপুল পরিমাণ শক্তি তৈরি করে।
নিউক্লীয় ফিশন(অষ্টিকীয় বিভাজন/বিভঞ্জন) বিক্রিয়াসমূহে একটা বড় অষ্টিকাকে ভাঙার জন্য একটি নিউট্রন/নিষ্ক্রকণ(নিষ্ক্রিয় + কণা) ব্যবহার করা হয়, কিন্তু অষ্টিকীয় সংলয়ন ক্রিয়ায় বিক্রিয়াকারী অষ্টিকাদ্বয়ের মধ্যে সংঘর্ষ ঘটাতে হয়। উভয়েই ধনাত্মক আধান যুক্ত হওয়ায় নিউক্লিয়াসদ্বয়ের মধ্যে শক্তিশালী বিকর্ষণ বল ক্রিয়াশীল থাকে, যা অতিক্রম করা যায় কেবলযদি অষ্টিকাদ্বয়ের গতিশক্তি হয় অনেক বেশি। এই উঁচু গতিশক্তি অর্জন করতে প্রয়োজন হয় উচ্চতাপমাত্রার যা ১ কোটি কেলভিন-এর কাছাকাছি। যেহেতু নিউক্লীয় আধান অর্থাৎ,পারমাণবিক সংখ্যা বাড়ার সাথে সাথে প্রয়োজনীয় গতিশক্তির মানও বাড়তে থাকে, কাজেই নিচু পারমাণবিক-সংখ্যা'র নিউক্লিয়াস নিয়ে বিক্রিয়া করাটা সবচেয়ে সোজা। অবশ্য এহেন উঁচু তাপমাত্রায় সংলয়ন বিক্রিয়াগুলি স্বয়ংসম্পূর্ণ(Self-sustaining) হয়; এই তাপমাত্রায় বিক্রিয়কসমূহ প্লাজমা/অবয়োম(অব+যু+মন) অবস্থায় বিরাজ করে(অর্থাৎ, অষ্টিকাগুলি এবং মুক্ত ইলেকট্রনগুলি/বিদ্যুৎকণগুলি আলাদা আলাদা থাকে) যেখানে নিউক্লিয়াসগুলির উচ্চ গতিশক্তি তাদের মধ্যকার স্থির-তাড়িতিক(Electrostatic) বিকর্ষণ বলকে অতিক্রম করতে পারে। ফিউশন বোমা(নিউক্লীয় অস্ত্র দেখুন) এবং নক্ষত্র এমনি করে শক্তি উৎপাদন করে থাকে।
উপাত্তগতভাবে অপ্রতুল
উপাত্তগতভাবে অপ্রতুল আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের লাল তালিকায় কোন একটি প্রজাতি বা উপপ্রজাতির একটি সংরক্ষণ অবস্থা। সেসব প্রজাতি ও উপপ্রজাতিকে উপাত্তগতভাবে অপ্রতুল শ্রেণীর অন্তর্ভুক্ত করা হয় যাদের বর্তমান অবস্থা বা বিলুপ্তির ঝুঁকি সম্পর্কে প্রাপ্ত তথ্যের ভিত্তিতে কোনরকম প্রত্যক্ষ বা পরোক্ষ অনুমান করা সম্ভব হয় না। এ ধরনের জীবদের শারীরতত্ত্ব, জীবনচক্র, স্বভাবচরিত্র ইত্যাদি সম্পর্কে প্রচুর তথ্য এবং বেশ ভাল গবেষণা করা থাকলেও তাদের প্রাচুর্য বা বিস্তৃতি সম্পর্কে কোন সঠিক তথ্য থাকে না। উপাত্তগতভাবে অপ্রতুল শ্রেণীটি প্রকৃতপক্ষে বিপদগ্রস্ততার কোন সূচক নয়। কোন জীবকে এই শ্রেণীতে অন্তর্ভুক্ত করা এটাই ইঙ্গিত করে যে ওই জীবটি সম্পর্কে আরও গবেষণার প্রয়োজন যাতে করে মূল তালিকায় সেটার অবস্থান নিশ্চিত করা সম্ভব হয়। thumb|150px|উপাত্তগতভাবে অপ্রতুল শ্রেণীর প্রতীক উপাত্তগতভাবে অপ্রতুল শ্রেণীর জীবদের খুব সতর্কতার বাছাই করা হয়। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের মতে, তালিকায় কোন একটি জীবের সঠিক অবস্থান নির্ণয় করার জন্য বস্তুনিষ্ঠ ও নির্ভরযোগ্য তথ্য না থাকলে তাদের এই শ্রেণীতে ফেলা উচিত। পূর্বে কোন একটি প্রজাতিকে অন্য কোন শ্রেণীতে রাখা হয়েছে, কিন্তু বর্তমানে তাদের অবস্থার পরিবর্তন ঘটেছে; এমন প্রজাতিগুলো সম্পর্কে সঠিক সিদ্ধান্তে আসার পূর্বে তাদের উপাত্তগতভাবে অপ্রতুল শ্রেণীর অন্তর্ভুক্ত করা হয়।
বাংলাদেশের ফার্স্ট লেডি
ফার্স্ট লেডি বাংলাদেশের রাষ্ট্রপতির পত্নীকে দেওয়া অনানুষ্ঠানিক পদবী। বঙ্গমাতা শেখ ফজিলাতুন্নেছা মুজিব ছিলেন বাংলাদেশের প্রথম ফার্স্টলেডি। সাবেক প্রধানমন্ত্রী বেগম খালেদা জিয়া এবং বর্তমান জাতীয় সংসদের বিরোধীদলীয় নেতা রওশন এরশাদ ফার্স্ট লেডি ছিলেন। রেবেকা সুলতানা বাংলাদেশের বর্তমান ফার্স্ট লেডি। বাংলাদেশের দীর্ঘসময় ধরে ফার্স্ট লেডি ছিলেন রাশিদা হামিদ।
প্রধানমন্ত্রীর স্বামীর বা স্ত্রীর নামের সাথে পদবিটি বিভ্রান্ত করা উচিত নয়।
কাজকর্ম
ফার্স্ট লেডির দায়িত্ব হল রাষ্ট্রপতি বরাবর বিদেশী নেতাদের গ্রহণ এবং বিদেশী নেতার পত্নীর সঙ্গে কথা বলা এবং জাতির মানুষের কাছে একজন রোল মডেল হওয়া। তার আরেকটি কাজ হল সরকার হতে প্রণীত নীতি জনগণের সমর্থন পাওয়ার জন্য তা প্রচার করা এবং সামাজিক-অর্থনৈতিক পরিবর্তনের জন্য কাজ করা। এর একটি উদাহরণ রওশন এরশাদ। তিনি নারী অধিকার উন্নতির জন্য আহ্বান জানিয়েছেন।
নিযুক্তি
জাতীয় সংসদ হতে নিযুক্ত বাংলাদেশের রাষ্ট্রপতির অভিষেক শেষে ফার্স্ট লেডি তার কাজ ও অফিস গ্রহণ করেন। অভিষেক শেষে তিনি বঙ্গভবনে তার স্বামীর সাথে বসবাস করেন।
হামদান আল শামরানি
হামদান আল শামরানি (حمدان الشمراني, Hamdan Al-Shamrani; জন্ম: ১৪ ডিসেম্বর ১৯৯৬) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
২০১৫ সালে, হামদান সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় তিন বছর যাবত সৌদি আরবের বয়সভিত্তিক দলের হয়ে খেলার পর, তিনি ২০১৮ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।
প্রারম্ভিক জীবন
হামদান আল শামরানি ১৯৯৬ সালের ১৪ই ডিসেম্বর তারিখে সৌদি আরবের জেদ্দায় জন্মগ্রহণ করেছেন এবং সেখানেই তার শৈশব অতিবাহিত করেছেন।
বাগলুঙ জেলা
বাগলুঙ জেলা (बागलुङ जिल्ला ), হচ্ছে নেপালের পশ্চিমাঞ্চল বিকাস ক্ষেত্রের ধলাগিরি অঞ্চলের একটি জেলা। বাগলুঙ হচ্ছে এই জেলার সদরদপ্তর। এই জেলার আয়তন ।। ২০১১ সালের আদমশুমারি অনুসারে এ জেলার লোকসংখ্যা ২৬৮,৬১৩ জন।
ফোবি ভিচ
জীবনের প্রথমার্ধ
১৮৭৬ সালে তিনি রবার্ট ভিচের সাথে দেখা করেন যিনি হোটেলে একজন বারম্যান হিসাবে কাজ করতে এসেছিলেন। ফোবি আবার গর্ভবতী হন এবং একটি কন্যা সন্তানের জন্ম দেন এবং ১৮৭৯ সালে ভিচকে বিয়ে করেন। বিয়ের কিছুদিন পরে, ফোবি জন্মগ্রহণ করেন। যাইহোক, ফোবি স্পষ্টতই রবার্টের সন্তান ছিল না, কারণ সে অর্ধ-এশীয় ছিল। এটি সম্প্রদায়ে সাধারণ বিষয় হয়ে ওঠে। ১৮৮২ সালে তিনি চলে যান এবং আর ফিরে আসেননি। ফোবি বেঁচে থাকার জন্য পতিতাবৃত্তির দিকে ঝুঁকেছিল।
তিনি লুপাসে সংক্রমিত হয়ে বাড়িতে চলে যান।
কন্যার ডুবে যাওয়া এবং দণ্ডাদেশ
১৮৮৩ সালের ২৬ ফেব্রুয়ারি সোমবার ভিচ তার চার বছরের মেয়েকে (ফোবি ভিচ নামেও) ওয়াঙ্গানুই নদীতে ডুবিয়ে দেয়। একটি সমসাময়িক সংবাদপত্রের বিবরণ অনুযায়ী, ২৭ ফেব্রুয়ারি সকালে ওয়াঙ্গানুই নদীর সৈকতে ছোট ফোবি ভিচের মৃতদেহ খুঁজে পান টেলিগ্রাফ লাইনসপার্সন আর্থার ফিচেট। চিকিৎসা সংক্রান্ত সাক্ষ্য দিতে গিয়ে ডা. আর্ল উল্লেখ করেন যে ডুবে যাওয়া শিশুটি চীনা এবং ইউরোপীয় বংশোদ্ভূত ব্যক্তিদের মধ্যে একটি আন্ত-সাংস্কৃতিক সম্পর্কের ফসল।
দ্বিতীয় সাক্ষী মিসেস এলিজা ব্লাইটের মতে, মিসেস ফোবি ভিচের তিনটি সন্তান ছিল- হারবার্ট (৭), একটি মেয়ে এবং "ফ্লসি" (ফোবি) (৪)। মিসেস ব্লাইট উল্লেখ করেছেন যে মিসেস ভিচ তার সন্তানদের লালন পালন করতে অসুবিধাবোধ করছেন এবং তিনি তার মেয়েকে নিউজিল্যান্ডের উত্তর দ্বীপের মানাওয়াতু জেলার উত্তরাঞ্চলীয় বসতি ফেইল্ডিং-এ পাঠানোর ইচ্ছা পোষণ করেছিলেন। মিসেস ব্লাইট উল্লেখ করেছেন যে মিসেস ভিচ তার বন্ধুকে বিশ্বাস করানোর চেষ্টা করেছিলেন যে মেয়ে তার মাসির কাছ থেকে বিপদে পড়েছে এবং তাকে ডুবিয়ে দিতে পারে।
ওয়াঙ্গানুই পুলিশ ইন্সপেক্টর জেমস পরবর্তী সাক্ষী ছিলেন। প্রথমে মিসেস ভিচ বলেছিলেন যে তিনি জানেন না তার মেয়ে কোথায় আছে, তবে পরিদর্শক এবং দুই পুলিশ কর্মকর্তার কাছ থেকে আরও তদন্তের অধীনে, তিনি তখন দাবি করেন যে তার মেয়ে ওয়াঙ্গানুই নদীর ঘাট থেকে দুর্ঘটনাক্রমে পড়ে গিয়ে ডুবে গেছে। পরবর্তীতে, তার সন্তানের দেহ দেখার জন্য নিয়ে যাওয়ার পরে, মিসেস ভিচ তার গল্পটি আরও একবার পরিবর্তন করেন এবং তারপরে বলেন যে শিশুটির পুটেটিভ বাবাই তাকে হত্যা করেছে। তিনি বলেছিলেন যে তার নাম "স্যাম তিমারু" এবং ভারত বা ফিজি থেকে তার জাতিসত্তার পরস্পরবিরোধী বর্ণনা দিয়েছেন। আরও প্রমাণ থেকে জানা যায় যে মিসেস ভিচ একজন একক পিতামাতা ছিলেন এবং তাদের একা লালন-লালন-লালন-করার জন্য তার সন্তানদের বাবা তাকে পরিত্যাগ করেছিলেন। এই দাবিগুলি প্রমাণ করার জন্য তার স্বামী বা প্রেমিক বিচারের সময় উপস্থিত হননি।
বিচারক অবসর গ্রহণ করেন এবং ফোবি ভিচকে হত্যার জন্য দোষী সাব্যস্ত করেন। কিন্তু তাকে দয়া করার সুপারিশ দিয়েছিলেন। মিসেস ভিচ সেই সময় অন্য একটি সন্তানের সাথে গর্ভবতী ছিলেন, সুপ্রিম কোর্টের প্রধান বিচারপতি তখন তাকে মৃত্যুদণ্ড দেন, যদিও স্থানীয় ধাত্রীদের দ্বারা গর্ভাবস্থা প্রমাণিত হতে পারে কিনা তা প্রকাশ করা বাকি ছিল। এটি তখন প্রমাণিত হয়েছিল এবং তার মৃত্যুদণ্ড জন্মের পরে পর্যন্ত স্থগিত করা হয়েছিল। তিনি তার চতুর্থ সন্তানের নাম রেখেছিলেন রবার্ট যাকে জন্মের কিছু পরেই "বেবি ফার্মে" নিয়ে যাওয়া হয়েছিল।
উদ্ধার এবং মৃত্যু
২৫ শে মে জানা যায় যে ক্রাউনের মন্ত্রীরা এই মামলায় হস্তক্ষেপ করেছেন এবং মিসেস ভিচের শাস্তি যাবজ্জীবন কারাদণ্ডে রূপান্তরিত করেছেন। তিনি টেরেস গাওলে ওয়েলিংটনে বন্দী ছিলেন এবং ২ সেপ্টেম্বর ১৮৯১ সালে সেখানে মারা যাওয়ার আগে চতুর্থ সন্তান রবার্টের জন্ম দেন।
ক্যারোলিন হুইটিং, সারাহ-জেন এবং আনা ফ্লান্নাগান এবং মিনি ডিনের সাথে ভিচ মামলার তুলনা করে, ব্রোনউইন ডালি পরামর্শ দিয়েছেন যে আদালত স্বীকার করতে ইচ্ছুক যে কঠিন সামাজিক এবং পারিবারিক পরিস্থিতি মাতৃত্বের 'উন্মাদনা' সৃষ্টি করতে পারে এবং হয়তো পরিবর্তিত শাস্তির প্ররোচনা দিতে পারে, যখন ডিনের মৃত্যুদণ্ড ভিচের অনুপস্থিত আলোচনার উপাদানের সাথে সম্পর্কিত ছিল,  হুইটিং এবং পিতামাতার শিশু হত্যার অন্যান্য মামলা।
ত্রিভুজ (জেরুসালেম)
ত্রিভুজ বা ত্রিভুজাকৃতির কেন্দ্রস্থল (המשולש, Ha-Meshulash, অনুবাদ: "ত্রিভুজ") হচ্ছে পশ্চিম জেরুসালেমের একটি কেন্দ্রীয় বাণিজ্যিক এবং বিনোদন জেলা। এর আয়তন, এলাকাটি উত্তর দিকে জাফা সড়ক, পশ্চিমে কিং জর্জ সড়ক, এবং দক্ষিণ-পূর্বে বেন ইয়েহুদা সড়ক দ্বারা আবদ্ধ। এর শীর্ষগুলি জাফা সড়ক ও কিং জর্জ সড়ক, কিং জর্জ ও বেন ইয়েহুদা সড়ক, এবং বেন ইয়েহুদা সড়ক ও জাফা সড়কের (পরে পরিচিত সিয়োন স্কয়ার হিসেবে) ছেদচিহ্ন।
১৯৪০-এর দশকের মাঝামাঝি থেকে ১৯৬০ পর্যন্ত, এই ত্রিভূজটি জেরুসালেমের বাণিজ্যিক ও সাংস্কৃতিক কেন্দ্রবিন্দু ছিল, জার্মান-ইহুদি অভিবাসী ব্যবসায়ীদের দ্বারা পরিচালিত এখানকার অভিজাত অনেক দোকান এবং রেস্তোরাঁসমূহ গ্রাহকদের কাছে একটি সমৃদ্ধ আবেদন তৈরি করেছিল। এরই ধারাবাহিকতায় ১৯৬৭-এ জেরুসালেমের পুনরেকত্রীকরণ এবং শহরটি এর মূল কেন্দ্রস্থল থেকে দূরে সম্প্রসারিত হলে, এই ত্রিভূজ আকৃতির জায়গাটির বাণিজ্যিক কার্যকারিতা কমে যায়। বেন ইয়েহুদা সড়কের রূপান্তর এবং ১৯৮২ সালে ত্রিভূজের অভ্যন্তরের রাস্তায় একটি উন্মুক্ত ফুট পাথ মার্কেটের কারণে এলাকাটি পুনরুজ্জীবিত হয়ে ওঠে। পরের দুই দশক ধরে, বহিরঙ্গনে ক্যাফে এবং উপহারের দোকানগুলি আসলে, এতে ত্রিভুজাকৃতির কেন্দ্রস্থলের খ্যাতি বেড়েছে এবং পর্যটক ও তরুণ ইজরায়েলিদের জন্য একটি জনপ্রিয় কেনাকাটা এবং বিনোদনের স্থান হিসাবে খ্যাতি লাভ করেছে।
ইতিহাস
ত্রিভুজের জন্য ব্যবহৃত জমিটি গ্রিক অর্থডক্স চার্চ অব জেরুসালেম থেকে ইহুদি উপনিবেশ স্থাপন সমিতি ক্রয় করে নেয়, যেটি প্রথম বিশ্বযুদ্ধের পরে জেরুসালেমে তাদের কিছু হোল্ডিংস বিক্রি শুরু করে। ব্রিটিশরা জাফা সড়ক, বেন ইয়েহুদা সড়ক (১৯২২ সালে ব্রিটিশ কর্তৃক নির্মিত) এবং কিং জর্জ সড়ক (১৯২4 সালে ব্রিটিশ কর্তৃক নির্মিত) দ্বারা এই ক্ষেত্রটিকে ত্রিকোণ জেলায় উন্নিত করে (অত:পর এটির নাম হয়, "ত্রিভুজ")। বড় কোম্পানি ও সমবায় সেইসাথে ব্যক্তিগত ব্যবসায়ও প্রচুর বিক্রয় করা হয়। ত্রিভুজ সংলগ্ন অন্যান্য সড়ক – শালোমিজিয়ন হামলকো, ম্যামিলা, আগরন, এবং কিং ডেভিড সড়ক – বাণিজ্যিক এবং আবাসিক ব্যবহারের জন্য কেন্দ্র করা হয়েছিল।
ইউরোপীয় পরিবেশ
জেরুসালেমের স্থাপত্য ঐতিহাসিক ডেভিড ক্রোয়ানকার অনুযায়ী, এই ত্রিভুজাকৃতির কেন্দ্রস্থলের পূর্ণ-বিকাশ টিকে ছিল ১৯৩০-এর দশকের শুরু থেকে ১৯৭০-এর দশক পর্যন্ত। অনেক দোকান এবং রেস্তোরাঁ জার্মান ইহুদি অভিবাসীদের দ্বারা খোলা হয়েছিল যারা শহরের কেন্দ্রে একটি ইউরোপীয় পরিবেশ পুনঃস্থাপন করতে চেয়েছিল। তাদের অভিজাত ফ্যাশনের জিনিসপত্র, কফিহাউস, সুস্বাদু খাবার, এবং একচেটিয়া রেস্তোরাঁ গুলোতে সিনিয়র ম্যান্ডেট কর্মকর্তা ও ধনী, ইংরেজি-ভাষী পর্যটকদের দ্বারা ঘনঘন যাওয়া হতো। ইসরায়েলি দোকানগুলো যেগুলো আগে একই ছাদের নিচে বিভিন্ন রকমের পণ্য বিক্রি করতো, কিন্তু ইউরোপীয়রা তার বদলে একটি পন্যই বিক্রয় করতো, যেমন হাতমোজা বা টাই। কিছু দোকান অন্যান্য অতিরিক্ত কিছুও দিত, যেমন একটি কফি হাউসে অর্কেস্ট্রা ও নাচের স্থান থাকে, এবং একটি লাইব্রেরি হতো দ্বিতল বিশিষ্ট।
ইউরোপীয় অভিবাসী বইয়ের দোকানের মালিকেরা গোয়েন্দা কাহিনী, ঐতিহাসিক পাঠ, এবং জার্মান ও ইংল্যান্ডের সাময়িকী এসবের চাহিদার প্রসার করতো। স্টিম্যাৎস্কি, যেটি ১৯২৫-এ ডাউনটাউন ট্রায়াঙ্গলের জাফা সড়ক়ে এটির প্রথম বইয়ের দোকানটি খুলে, আমদানিকৃত সংবাদপত্র ও সাময়িকী গুলোর জন্য ক্রমবর্ধমান চাহিদা চিহ্নিত করে এবং সেগুলোর অনেকগুলোর জন্য ফ্রাঞ্চাইজ কিনে। এই ইউরোপীয় অভিবাসীরা আরো সৃষ্টি করে ঠান্ডা কাটা মাংশ ও পনিরের বাজার, সাথে কিং জর্জ ও বেন ইয়েহুদা সড়কে তিনটি সুস্বাদু খাবারের দোকান। অনেক বছর ধরে, ডাউনটাউন ট্রায়াঙ্গলই ছিল শুধুমাত্র জায়গা যেখানে জেরুসালেমের বাসিন্দারা পোশাক, জুতা, আসবাবপত্র, এবং পরিবারের পণ্য ক্রয় করতে পারতো।
শুরুতে এই জেলাটিতে ১৪টি সিনেমা হল ছিল যেখানে হলিউডের নতুন নতুন চলচ্চিত্র গুলো প্রদর্শিত হতো। এগুলো একটি আরেকটির নিকটে ছিল, সিনেমা হল গুলো উভয় প্রাপ্তবয়স্ক এবং যুবকদের আকর্ষণ করতো, সিনেমার পরে তারা কফিহাউস ও রেস্তোরাঁ গুলোতে যেত। ডাউনটাউন ট্রায়াঙ্গল শহরটির সাংস্কৃতিক হৃদয় ছিল এবং যা "দেখা যেত এবং দেখাও যাবে"।
স্থাপত্য
ডাউনটাউন ট্রায়াঙ্গলের (ত্রিভুজাকৃতির কেন্দ্রস্থল) সর্বজনীন রুচি এর ভবনগুলোতেও দেখা যায়। উদাহরণ হিসেবে, সানসুর বিল্ডিং, এটিতে একটি "সারগ্রাহী" নকশা রয়েছে যেটিতে সম্মিলন ঘটেছে "নব্য রেনেসাঁ এবং ক্লাসিসিস্ট উপাদানের"। ত্রিভুজাকৃতির কেন্দ্রস্থলের প্রায় ১৫ টি ভবন ডিজাইনার রুইভেন আভ্রাহাম রবিনোভিয়েজ কর্তৃক ডিজাইন করা হয়েছে, যিনি প্রায়ই অট্টালিকার সদরের বহির্ভাগে সীমানা যোগ করেছেন মোটামুটি পরিহিত পাথরের সারি দিয়ে।
প্রত্যাখ্যান এবং পুনর্জন্ম
১৯৬৭ সালে জেরুসালেমের পুনর্গঠন অনুসারে, উল্লেখযোগ্য সম্প্রসারণে শহরটি চালু হয়েছে। এখান থেকে দূরে আশেপাশে টালপিওট, গিভাট সৌল, এবং মালকা-এ বৃহৎ বাণিজ্যিক কেন্দ্র খোলা হয়, যা শহরের এই কেন্দ্র থেকে গ্রাহকদের দূরে নিয়ে যায়। ১৯৭০ এর দশকের শেষভাগে ডাউনটাউন ট্রায়াঙ্গলের অর্থনৈতিক পতনের প্রেক্ষিতে সরকারি অফিসগুলিও এখান থেকে চলে যেতে শুরু করেছিল। উচ্চমানের ইউরোপীয় জিনিসপত্রের গ্রাহকরাও বৃদ্ধ ছিল, আশেপাশে সন্নিহিত দরিদ্র ও হেরাদি ইহুদিরা ডাউনটাউন দখলে নেয়, যারা কিনা ডাউনটাউন ট্রায়াঙ্গলেকে পৃষ্ঠপোষকতা করেনি। এখানকার দোকানগুলি হয়ে যায় হুমুস রেস্তোরাঁ, বৈচিত্র্য পণ্যের দোকান, এবং অর্থ পরিবর্তনের দোকানে। টেলিভিশনের আবির্ভাবের ফলে ট্রায়াঙ্গলের বেশির ভাগ সিনেমা হল বন্ধ হয়ে যায়।
১৯৮২ সালে, শহরটি ট্রাফিকের জন্য বেন ইয়েহুদা সড়ক এবং ত্রিভুজাকৃতির কেন্দ্রস্থলের অভ্যন্তর সড়ক (লুনস, ডরোট রিশিনিম, ইয়াভেট, বেন হিলাল এবং হাহিস্তাদ্রুত সড়ক) বন্ধ করে শহরটিকে পুনর্বিন্যস্ত করার চেষ্টা করে এবং সমগ্র এলাকাটিকে একটি উন্মুক্ত পথচারী ফুটপাত মার্কেট রূপে রূপান্তর করার চেষ্টা করে। যদিও ট্যাক্সি কোম্পানিগুলি সংস্কারের বিরুদ্ধে দাড়িয়েছিল এবং ব্যবসায়ীরা দাবি করেছিল যে এটা ব্যর্থ হবে, তবে এই ধারণাটি সফল বলে প্রমাণিত হয়েছে। বহিরাঙ্গন ক্যাফে, পিজ্জারিয়াস, এবং ফাস্ট-ফুড রেস্তোরাঁগুলোর সঙ্গে স্যুভেনির দোকান, জুডাইকা, এবং জুয়েলারির দোকানগুলি ট্রায়াঙ্গেলে চলে আসে। রাস্তার সঙ্গীতশিল্পী, রাস্তার শিল্পী, রাজনৈতিক প্রচারক ইত্যাদি মলের প্রাণবন্ত প্রকৃতি যোগ করে। পথচারী ফুটপাতটি শহরেন "হৃদয়" হিসাবে ত্রিভুজের খ্যাতি পুনরুদ্ধার করে, যদিও পূর্বের উচু মানের, ইউরোপীয় চিত্রকে আরো জনপ্রিয়তাবাদী চিত্র দ্বারা প্রতিস্থাপিত করা হয়েছিল। ডিসেম্বর ২০১১-এ জেরুসালেম লাইট রেল এর প্রবর্তনের ফলে স্থানীয় এবং ভ্রমনকারীদের সংখ্যা বেড়ে যায়: আনুমানিক দেখায় যে ২০১২-এর এপ্রিলে প্রতিদিন ৩৬,০০০ জন পথচারী ট্রায়াঙ্গেলটি পরিদর্শন করেছে, যা ২০০৪-এর এপ্রিল থেকে ১৬০০০ বেশি। শনিবার রাতে বিশেষ করে মলটি ব্যস্ত হয়ে পড়ে, শাব্বত এর পুনরায় চালুর জন্য খাবারের দোকান জন্য বন্ধ করা হয়েছে। রাস্তাগুলোয় জেরুসালেম এবং তেল আভিভ থেকে আসা তরুণ ইজরায়েলিদের কারণে ভিড় হয়।
১৯৯০ সালের শেষের দিকে, ফুটপাত শপিং মলটি ঝুঁকি ও গৃহহীন যুবকদের উপস্থিতি বৃদ্ধির কারণে সুপরিচিত হয়ে ওঠে। তিনটি যুব কেন্দ্র - হেমসুলাশ, হেস্রোনি স্কোয়াট, এবং দ্য জোন - সিয়োন চত্বরের সান্নিধ্যের মধ্যে কাজ করে।
বোমা হামলা
এটির কেন্দ্রিয়তা ও দর্শক এবং বিনোদনের স্থানসমূহের বৃহৎ ঘনত্বের কারণে, ত্রিভুজটি অনেক বোমা হামলার লক্ষ্যবস্তুতে পরিণত হয়েছে বা প্রচেষ্টা চালানো হয়েছে। ১৯৪৮ সালের ২২ ফেব্রুয়ারিতে, আরব অনিয়মিত ও ব্রিটিশ দলত্যাগীর নেতৃত্বে ব্রিটিশ সেনা বাহিনীর তিনটি সাঁজোয়া গাড়ী বেন ইয়েহুদা সড়কে বিস্ফোরণ ঘটায়, যার ফলে ৫৮ জন ইহুদি বেসামরিক নিহত এবং ১৪০ জন আহত হয়। ৪ জুলাই ১৯৭৫-এ, একটি ফ্রিজে থাকা বিস্ফোরক দ্রব্য দিয়ে সিয়োন চত্বরে বিস্ফোরণ ঘটানো হয়, এতে ১৫ জন নিহত এবং ৭৭ জন জখম হয়। ২৪ মার্চ ১৯৭৯-এ সিয়োন চত্বরে একটি ময়লা ক্যানের বোতলে বিস্ফোরক দ্রব্য দিয়ে বিস্ফোরন ঘটানো হয়, এতে একজন মারা যায় ও ১৩জন আহত হয়।
১৯৯০ সালের শেষ দিকে আত্মঘাতী বোমার যুগে, বেন ইয়েহুদা সড়কে বিভিন্ন পয়েন্টে তিনজন বোমা হামলাকারী প্রায় একসঙ্গে আত্মঘাতী বোমা বিস্ফোরণ ঘটায়, এ ঘটনায় ৮ জনের মৃত্যু হয় এবং ২৭৭ জন আহত হয়। পহেলা ডিসেম্বর ২০০১-এ একই রকম আরেকটি বোমা হামলার ঘটনা ঘটে: পুলিশ ও জরুরী চিকিৎসা কর্মীরা ত্রিভুজাকৃতির কেন্দ্রস্থলের দুইটি আত্মঘাতী বোমা হামলার দৃশ্যের দিকে দৌড়াচ্ছিল, যখন একটি গাড়ি বোমা বিস্ফোরিত হয়; এতে ২০ জন নিহত ও ১৫০ জন আহত হয়। এর আগে আগস্টে, জাফা সড়ক ও কিং জজ সড়কের কোণের একটি ব্যস্ত সাব্রো রেস্তোরাঁতে আত্মঘাতী বোমা হামলার ঘটনা ঘটে, ; এতে ১৫জন নিহত ও ৯০ জন আহত হয়।
ফেব্রুয়ারি ২০১৪-এ, সন্ত্রাসী হামলায় ক্ষতিগ্রস্তদের প্রতিক্রিয়ায়, জেরুসালেম পৌরসভা একটি অনুষ্ঠানের আয়োজন করে এবং ১৯৪৮ সালে বেন ইয়েহুদা সড়কে বোমা হামলার জায়গায় একটি স্মারক ফলক স্থাপিত হয়।
ল্যান্ডমার্ক
ফ্রাইমেন অ্যান্ড বেইন (৫০ জাফা সড়ক) ছিল ইসরায়েলের প্রথম বিলাসবহুল জুতার দোকান। জার্মান-ইহুদি অভিবাসীদের দ্বারা প্রতিষ্ঠিত হয়েছিল, এটি ইউরোপ থেকে মান সম্পূর্ণ চামড়ার জুতো আমদানি করতো এবং ক্রেতা হিসেবে ব্রিটিশ কর্মকর্তা এবং আরব শেখদের আকৃষ্ট করতো। এই দোকানটি মূলত ১৯৩৫ সালে জাফা সড়কে পূর্বদিকে অবস্থিত জেনারেলি বিল্ডিংয়ে খোলা হয়েছিল এবং ১৯৪৭-এ ৫০ জাফা সড়কে চলে আসে। ২০১৪-এ এটি বন্ধ হয়ে যায়। খলিফা সুজ (৪৪ জাফা সড়ক), ১৯৫৪-এ প্রতিষ্ঠিত হয়, যেটি বিশেষত ইসরায়েলি-তৈরি জুতা এবং স্যান্ডেলের একটি ইহুদি পরিবারভিত্তিক মালিকানাধীন ব্যবসায়।
ট্রায়াঙ্গেলে দীর্ঘসময় ধরে টিকে থাকা খাবারের স্থান ছিল আতারা ক্যাফে এবং ফিংক'স বার। আতারা ক্যাফে ৭ বেন ইয়েহুদা সড়কে ১৯৩৮ থেকে ১৯৯৬ পর্যন্ত টিকে ছিল। ইউরোপীয় শৈলীর এই কফি হাউস ম্যান্ডেট কর্মকর্তা, প্রাক-রাষ্ট্র আধাসামরিক দল এবং ইসরাইলের রাজনীতিবিদ, সাংবাদিক, এবং বোহেমিয়ানদের একটি প্রিয় স্থান ছিল। ফিংক'স বার ছিল কিং জর্জ এবং HaHistadrut সড়কের কোণে, এটি চালু ছিল ১৯৩৬ থেকে ২০০৬ পর্যন্ত। সুপরিচিত, স্বতন্ত্র এই রেস্টুরেন্ট জেরুসালেমের সবচেয়ে মর্যাদাপূর্ণ এক খাবারের স্থানের ঠিকানা ছিল। ইউরোপীয় রন্ধনপ্রণালীতে বিশেষ, এই রেস্টরেন্ট/বার এটির রান্নাঘর কোসহার ২০০৩-এ প্রতিষ্ঠা করে এটির পড়ন্ত ব্যবসায় কয়েক বছরে কাটিয়ে ওঠার জন্য এবং "রাজনীতিক, সাংবাদিক ও কূটনীতিক" এর বাইরেও এটির গ্রাহক সংখ্যা বিস্তৃত করার জন্য।
ডাউনটাউন ট্রায়াঙ্গেলের মধ্যে দুটি হোটেল রয়েছে। কিকার সিয়োন হোটেল (সিয়োন স্কয়ার হোটেল), যেটি দক্ষিণে সিয়োন স্কয়ারের মুখোমুখি হয়েছে, এটি সিয়োন সিনেমা হলের স্থানটির জায়গায় প্রতিষ্ঠিত হয়েছে এর নামানুসারে চত্বরের নাম রাখা হয়েছে। সিনেমা হলটি ১৯৭২ সালে ভেঙ্গে ফেলা হয় এবং একটি সুউচ্চ ভবনে কিকার সিয়োন হোটেলটি ছিল (উপরের তলায়) এবং ব্যাংক হাপোয়ালিম (নিচের তলায়) এর একটি শাখা ছিল। ২০১৬-এর হিসেবে, হোটেল হার্বার্ট স্যামুয়েল হোটেল নামে এটি পুনরায় খোলার জন্য সংস্কার করা হচ্ছে। সিয়োন চত্বরের উত্তর দিকে "জেরুসালেম হোস্টেল" অবস্থিত। এই বাসস্থানটি ১৯২৬ সালে তেল আভিভ হোটেল হিসেবে খোলা হয় এবং পরে রন হোটেল নামে পরিচিত হয়। ৩ আগস্ট ১৯৪৮-এ মেনাখেম বেগিন ইরগুন এর বিলুপ্ত ঘোষণা করতে এবং ইসরায়েল প্রতিরক্ষা বাহিনী এর সাথে তার সৈন্যদের সাইন আপ করাতে হোটেলটির একটি বারান্দায় দাড়িয়েছিলেন।
আলিরাজপুর
আলিরাজপুর (Alirajpur) ভারতের মধ্য প্রদেশ রাজ্যের ঝাবুওয়া জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে আলিরাজপুর শহরের জনসংখ্যা হল ২৫,১৬১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে আলিরাজপুর এর সাক্ষরতার হার বেশি।
সা’দ আদ-দ্বীন কোপেক
থাম্ব|সাদেত্তিন কোপেকের ভাস্কর্য চিত্র সাদ আদ-দ্বীন কোপেক ( سعد الدين كوبك بن محمد)   পূর্ন নাম সাদ আল দান কোবেক বিন মুহাম্মদ (মৃত্যু :১২৪০) রুমের ১৩শ ১৩শ শতাব্দিতে  সেলযুকের সুলতান আলাউদ্দিন কায়কোবাদের   অধীনস্থ আদালতের প্রশাসক ছিলেন। দিরিলিস: আরতুগ্রুল ধারাবাহিকে তাকে সাদেত্তিন কোপেক হিসেবে উপস্থাপন করা হয়।
জীবনী
দ্বিতীয় কায়কোবাদের উত্তরসূরি দ্বিতীয় কায়খুসরাভের উপদেষ্টা হিসাবে কোপেকের প্রভাব যথেষ্ট বৃদ্ধি পেয়েছিল। তার প্রথম লক্ষ্য ছিল নতুন সুলতানের রাজত্ব সুরক্ষিত করা। তিনি কাইখুসরাউয়ের দুই অর্ধ-ভাইকে তাদের মা, আইয়ুবিদের রাজকন্যার সাথে শ্বাসরোধ করে হত্যা করেছিলেন। তিনি খওয়ারেজমিয়ানদের আনুগত্য সন্দেহ করেছিলেন, জাকাল আল-দিন মঙ্গুবার্তির অবশিষ্ট অনুসারীরা যাকে কায়কবাদ বিভিন্ন আনাতোলিয়ান দুর্গে স্থাপন করেছিলেন এবং তাদের নেতা, একটি নির্দিষ্ট কিরখানকে বন্দী করেছিলেন। খওয়ারেজ্মীয়রা তাদের পদ ত্যাগ করে দিয়র মুদারে পালিয়ে যায়, সেখানে তারা ভাড়াটে হিসাবে তাবু বানিয়ে বসবাসেরে জন্যে আইয়ুবীদের কাছে আবেদন করেছিল। কোপেকের সন্দেহ ছিলো বহিঃশক্তির হুমকি এবং অভ্যন্তরীণ অস্থিতিশীলতার সময়ে পাকা সৈনিকদের সুলতানিকে বঞ্চিত করেছিল।
একটি ক্যারাভানসরাই সাদ আল-দীন কোপেক দ্বারা নিকোনিয়া যাওয়ার রাস্তায় ২৭ কিলোমিটার দূূূরে আকসারায় প্রতিষ্ঠিত হয়। জাজাদিন হান নামে পরিচিত কারওয়ানসারার দুটি শিলালিপি রয়েছে: একটি কোপেকের প্রতিষ্ঠাতা হিসাবে নামকরণ এবং ১২৩৫-৩৬ তারিখের, অন্যটি প্রথম কায়কোবাদ এবং কাইখুসরাউর পৃষ্ঠপোষকতা নির্দেশ করে।
মিউজিকা (ফরাসি সঙ্গীত উৎসব)
ডান|থাম্ব|250x250পিক্সেল| কভার ব্রিজ, স্ট্রাসবার্গের পেটিট ফ্রান্স জেলায় মিউজিকা হল সমসাময়িক শাস্ত্রীয় সঙ্গীতের একটি উৎসব যা ১৯৮৩ সাল থেকে প্রতি বছর স্ট্রাসবার্গে অনুষ্ঠিত হয়। সরকারী পৃষ্ঠপোষকতায় আধুনিক সঙ্গীতে বিশেষীকরণকে উৎসাহিত করা হয়।
আ জা সনম
আ জা সনম হচ্ছে ১৯৬৮ সালে মুক্তিপ্রাপ্ত একটি হিন্দি চলচ্চিত্র। ইউসুফ নকভির পরিচালনায় চলচ্চিত্রটিতে অভিনয় করেছিলেন ফিরোজ খান এবং তনুজা। চলচ্চিত্রটির সঙ্গীত পরিচালনা করেছিলেন ঊষা খান্না এবং গীতিকার ছিলেন ইন্দিভার।
কাহিনী
ডাঃ সতীশ বড় শহর থেকে একটি ছোট্ট গ্রামে ভ্রমণ করেছেন, যেখানে তিনি দরিদ্রদের সেবা করতে পারেন যাঁরা শহরে চিকিত্সার জন্য যেতে পারেন না। গ্রামে একবার তার সঙ্গে দেখা হয় শান্তির সাথে, যিনি তার বাবা, রাধেকিরণ নামে একজন প্রহরী রয়েছেন। শান্তি ও সতীশ দু'জনেই প্রেমে পড়ে এবং বিয়ে করার শপথ করে পরিবর্তন রাধেকিরনের একটি দুর্ঘটনা ঘটেছে এবং সতীশকে অবহিত না করে শান্তিকে পুনরায় শনাক্ত করতে চলে যায়। সতীশ শান্তিকে হারাতে গিয়ে বিধ্বস্ত হয়ে পড়েছিল এবং তার সন্ধান করার চেষ্টা করেও কোন লাভ হয় নি। তাঁর বাবা-মা চান তিনি কামিনীকে বিয়ে করুন এবং তিনি তা করতে রাজি হন। এরপরেই তিনি শান্তির ওপারে আসেন, এবং এই দেখে তিনি হতবাক হয়ে যান যে শান্তি বাচ্চা-ছেলের জন্ম দিয়েছে, তবে বাবা কে তা প্রকাশ করবেন না।
ক্রস ফায়ার (দ্ব্যর্থতা নিরসন)
ক্রস ফায়ার বা ক্রসফায়ার বলতে যা বোঝানো হতে পারে;
মানিকদহ ইউনিয়ন
মানিকদহ ইউনিয়ন বাংলদেশের ঢাকা বিভাগের ফরিদপুর জেলার ভাঙ্গা উপজেলার একটি ইউনিয়ন।
প্রশাসনিক এলাকা
রাজাপুর,বিলভরা,মানিকদহ,নয়াডাংগী,তুলসীকাটা
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
হাজবেরি বিশ্ববিদ্যালয়
হাজবেরি বিশ্ববিদ্যালয় পাকিস্তানের পাঞ্জাবের লাহোরের একটি সরকারি বিশ্ববিদ্যালয়। এই বিশ্ববিদ্যালয়টি পাকিস্তান সরকার দ্বারা সরাসরি পরিচালিত হয়ে থাকে। এই বিশ্ববিদ্যালয়টি পাকিস্তান উচ্চ শিক্ষা কমিশন দ্বারা স্বীকৃতি দেয়ার পর আনুষ্ঠানিকভাবে হাজবেরি বিশ্ববিদ্যালয় নামে প্রতিষ্ঠিত হয়।
হাজবেরি বিশ্ববিদ্যালয় প্রধান ক্যাম্পাস পাকিস্তানের লাহোর শিল্প এলাকায় অবস্থিত এবং দ্বিতীয় ক্যাম্পাসটি গুলবিরাগের কাছাকাছি অবস্থিত, একই সাথে তৃতীয় ক্যাম্পাসটি মুলতানে নির্মাণাধীন অবস্থায় রয়েছে। চতুর্থ ক্যাম্পাস দুবাইয়ে স্থাপনের পরিকল্পনা করা হয়েছে। বিশ্ববিদ্যালয়টিতে হয়েছে ছয়টি অনুষদ ব্যবসায় প্রশাসন, ফিনান্স ও ব্যাংকিং, প্রকৌশল প্রযুক্তি ও কম্পিউটার বিজ্ঞান, ফ্যাশন ডিজাইন, মানবিক ও সামাজিক বিজ্ঞান এবং ফার্মেসি অনুষদ। বিশ্ববিদ্যালয়ের গ্রন্থাগার প্রধান ক্যাম্পাসে অবস্থিত, যেখানে সকল বিষয়ের বই, ভিডিও, পত্রিকা এবং অন্যান্য ম্যাগাজিন রয়েছে।
ইতিহাস
হাজবেরি বিশ্ববিদ্যালয় ২০০২ সালে প্রতিষ্ঠিত হয়েছিল। এই বিশ্ববিদ্যালয়ের নামকরণ করা হয় বিখ্যাত মুসলিম সুফি সাধক দাতা গঞ্জে বখশ আলী হাজবেরির নামে। এখানে পাঠ্য প্রোগ্রামসমূহ স্বীকৃতি দেয় পাকিস্তান উচ্চ শিক্ষা কমিশন (এইচএসি) ও পাকিস্তান সরকারের শিক্ষা নিয়ন্ত্রক সংস্থা। এটি পাকিস্তান প্রকৌশল কাউন্সিল (পিইসি) এবং পাকিস্তান বার কাউন্সিল ইত্যাদি প্রতিষ্ঠান দ্বারা অনুমোদিত। হাজবেরি বিশ্ববিদ্যালয় প্রধান ক্যাম্পাসটি লাহোরের শিল্প এলাকা অবস্থিত এবং দ্বিতীয় ক্যাম্পাসটি গুলবিরাগের কাছাকাছি অবস্থিত, আর তৃতীয় ক্যাম্পাসটি মুলতানে নির্মাণাধীন অবস্থায় রয়েছে।
অনুষদ সমূহ
হাজবেরি বিশ্ববিদ্যালয় পাকিস্তান উচ্চ শিক্ষা কমিশন (এইচইসি), পাকিস্তান প্রকৌশল কাউন্সিল (পিইসি), পাকিস্তান বার কাউন্সিল ইত্যাদি দ্বারা স্বীকৃত।
ভর্তি ব্যবস্থা
হাজবেরি বিশ্ববিদ্যালয়ে বছরে দুইটি সেমিস্টারে ভর্তি করা হয় গ্রীষ্ম ও হেমন্ত। ভর্তির জন্য একজন শিক্ষার্থীর সর্বনিম্ন ৬০ শতাংশ নম্বর পেতে হবে।
লক্ষ্য ও উদ্দেশ্য
হাজবেরি বিশ্ববিদ্যালয় জ্ঞান ও উম্মাহ সৃষ্টি করার জন্য প্রতিশ্রুতিবদ্ধ। হাজবেরি বিশ্ববিদ্যালয় বিশ্বাস করে যে, শিক্ষা হচ্ছে স্বাধীনতা শক্তি যা একজন ব্যক্তির ব্যক্তিগত সন্তুষ্টি, একটি উপযুক্ত জীবন এবং সুনাগরিক হিসেবে গড়ে উঠতে সাহায্য করে।
হাজবেরি বিশ্ববিদ্যালয়ে পড়াশুনার খরচ খুবই সাশ্রয়ী এবং প্রবেশযোগ্য মানের স্নাতক, স্নাতকোত্তর এবং ডক্টরেট ডিগ্রি প্রোগ্রাম যেখানে জাতীয় এবং আন্তর্জাতিক সুযোগ আছে, তা প্রদানের জন্য প্রতিশ্রুতিবদ্ধ।
শিক্ষা বৃত্তি
হাজবেরি বিশ্ববিদ্যালয় (এইচইউ) অসামান্য একাডেমিক অর্জন, নেতৃত্বের গুণাবলি ও বিশেষ প্রতিভা স্বীকৃতিস্বরূপ স্নাতক বৃত্তি এবং পুরষ্কারের বিভিন্ন ধরনের প্রস্তাব দেয়।
এইচ ইউ স্কলারশিপগুলো অসাধারণ ছাত্রদের সনাক্তকরণ এবং সমর্থন করার জন্য প্রদত্ত নতুন শিক্ষার্থী বৃত্তি, যারা উচ্চমানের শিক্ষা, উচ্চ বুদ্ধিজীবী ক্ষমতা, শব্দ চরিত্র, দৃঢ় নেতৃত্বের সম্ভাব্যতা এবং সৃজনশীলতা এবং উদ্ভাবনের জন্য আবেগ প্রদর্শন করে।
লিগ ১
লিগ ১ (এছাড়াও বিজ্ঞাপনী পৃষ্ঠপোষকজনিত কারণে লিগ ১ কনফোরামা নামে পরিচিত ) হচ্ছে পুরুষদের ফুটবল ক্লাবগুলোর মধ্যে আয়োজিত একটি ফরাসি পেশাদার লিগ। এই লিগটি ফরাসি ফুটবল লিগ পদ্ধতির শীর্ষস্তরের ফুটবল প্রতিযোগিতা। লিগ দে ফুটবল প্রফেশনাল দ্বারা পরিচালিত লিগ ১-এ সর্বমোট ২০টি ক্লাব প্রতিযোগিতা করে থাকে; যার মধ্য হতে পয়েন্ট টেবিলের নিচের দিকের দল লিগ ২-এ অনমনিত হয়।
তরঙ্গ ব্যতিচার
thumb|পানির উপরিতলে দুটি উৎসের দ্বারা ব্যতিচার সৃষ্টি। পদার্থবিজ্ঞানে ব্যতিচার (Interference) বলতে দুটি তরঙ্গের উপরিপাতনের ফলে সৃষ্ট নতুন তরঙ্গের বিস্তারের পর্যায়ক্রমিক হ্রাস-বৃদ্ধির ঘটনাকে বোঝানো হয়। এটি দুটি তরঙ্গের মধ্যকার একটি আন্তঃক্রিয়া যেখানে তরঙ্গ দুটি সুসংগত উৎস থেকে নির্গত হয়ে থাকে। এই ঘটনাটি তখনই সম্ভব হয় যদি তরঙ্গদুটির উৎস একই হয়ে থাকে বা তাদের কম্পাঙ্ক প্রায় কাছাকাছি মানের হয়। ব্যতিচার যেকোন ধরনের তরঙ্গের ক্ষেত্রেই ঘটতে পারে। যেমনঃ আলো, শব্দ, বেতার তরঙ্গ, তারে সৃষ্ট তরঙ্গ, পানির উপরিতলের তরঙ্গ ইত্যাদি।
আলোর ব্যতিচার
দুটি সুসঙ্গত উৎস থেকে নিঃসৃত দুটি আলোক তরঙ্গের উপরিপাতনের ফলে, আলোক তীব্রতার হ্রাস-বৃদ্ধির ঘটনাকে, আলোর ব্যতিচার (Light interference) বলে। এটি মূলত দুই প্রকার। যথাঃ
১.গঠনমূলক ব্যতিচার (Costructive interference) দুটি সুসঙ্গত উৎস থেকে নিঃসৃত একই বিস্তার ও তরঙ্গদৈর্ঘ্যের দুটি তরঙ্গ সমদশায় উপরিপাতিত(মিলিত) হলে, আলোক উজ্জ্বল অঞ্চল সৃষ্টি হয়, একে গঠনমূলক ব্যতিচার বলে! অর্থাৎ যখন একই কম্পাঙ্কের দুটি তরঙ্গ সমদশায় উপরিপাতিত হয়, তখন গঠনমূলক ব্যতিচার তৈরি হয়। ২.ধ্বংসাত্মক ব্যতিচার (Destructive interference): দুটি সুসঙ্গত উৎস থেকে নিঃসৃত একই বিস্তার ও তরঙ্গদৈর্ঘ্যের দুটি তরঙ্গ বিপরীত দশায় উপরিপাতিত(মিলিত) হলে, অন্ধকার অঞ্চল সৃষ্টি হয়, একে ধ্বংসাত্মক ব্যতিচার বলে। অর্থাৎ যখন সুসঙ্গত উৎস থেকে  আগত একই কম্পাঙ্কের দুটি তরঙ্গ বিপরীতদশায় উপরিপাতিত হয়, তখন ধ্বংসাত্মক ব্যতিচার তৈরি হয়।
সুতরাং পরীক্ষালব্ধ ফলাফল হলো: গঠনমূলক ব্যতিচার সৃষ্টি হলে আলোক উজ্জ্বল অঞ্চল দেখা যায় এবং ধ্বংসাত্মক ব্যতিচার সৃষ্টি হলে অন্ধকার অঞ্চল দেখা যায়।
কার্যপ্রনালী
তরঙ্গের উপরিপাতনের সূত্রানুযায়ী, দুটি তরঙ্গের উপরিপাতনের ফলে যে নতুন তরঙ্গের সৃষ্টি হয় তার সরণের মান হল- উপরিপাতিত তরঙ্গ দুটির বিস্তারের সমষ্টির সমান। এই কারণে দুটি তরঙ্গ যেসব স্থানে একই দশায় মিলিত হয় সেসকল স্থানে, লব্ধি তরঙ্গের বিস্তার সর্বোচ্চ হয় এবং তীব্রতা বেশি হয়, ফলে আলোক উজ্জ্বল অঞ্চলের সৃষ্টি হয়, যাকে গঠনমূলক ব্যতিচার বলা হয়। দুটি তরঙ্গ বিপরীত দশায় মিলিত হলে, লব্ধি তরঙ্গের বিস্তার সর্বনিম্ন হয় এবং তরঙ্গের তীব্রতা সর্বনিম্ন হয়, ফলে অন্ধকার অঞ্চলের সৃষ্ট হয়, যাকে ধ্বংসাত্মক ব্যতিচার বলা হয়।
উৎপত্তি
দুইটি তরঙ্গের যোগফলের সমীকরন নির্ণয় করে আলোর ব্যতিচার ব্যাখ্যা করা যেতে পারে। x-অক্ষ বরাবর ডানদিকে প্রবাহিত কোনো সাইন তরঙ্গের বিস্তারকে নিম্নের সমীকরনের মাধ্যমে প্রকাশ করা যেতে পারে
যেখানে \varphi হলো রেডিয়ান এককে তরঙ্গদুটির মধ্যে দশা পার্থক্য। তরঙ্গদুটির উপরিপাতনের ফলে নতুন তরঙ্গ উৎপন্ন হবে
দুইটি কোসাইনের যোগফলের ত্রিকোণমিতিক সমীকরন ব্যবহার করে উপরোক্ত সমীকরণকে লেখা যায়,
উপরোক্ত সমীকরনটি মূল তরঙ্গের কম্পাঙ্কবিশিষ্ট একটি তরঙ্গকে নির্দেশ করে যা এর উৎস তরঙ্গের ন্যায় ডানদিকে প্রবাহিত হয় এবং যার বিস্তার \varphi/2 এর কোসাইনের সমানুপাতিক।
শ্যারন হেড্রিক
শ্যারন হেড্রিক (Sharon Hedrick; জন্ম: ২৬ এপ্রিল ১৯৫৬)) একজন মার্কিন হুইলচেয়ার বাস্কেটবল খেলোয়াড়।
তরঙ্গ ব্যতিচার
ব্যতিচারের শর্তাবলি
ব্যতিচারের জন্য নিম্নলিখিত শর্তাবলির প্রয়োজন-
শ্যারন হেড্রিক
জীবনী
পেনসিলভেনিয়ার হর্সামে জন্মগ্রহণ করেছিলেন হেনড্রিক। এক দুর্ঘটনায়, একটি ১২ বছর বয়সী ছেলে খেলতে খেলতে ভুল করা এক বন্দুক গুলি তাঁর লাগে, তা তাঁর কোমর থেকে পক্ষাঘাতগ্রস্থ করে দিয়েছিল। তিনি একমাত্র মার্কিন খেলোয়াড় যিনি অলিম্পিক এবং প্যারালিম্পিক উভয় স্থানে স্বর্ণ পদক লাভ করেছিলেন। তিনি আট আটবারের বোস্টন ম্যারাথন বিজয়ী এবং প্যারালিম্পিক ক্রীড়াবিদ জিন ড্রিসকল হিড্রিককে তাঁর ক্রীড়া অনুপ্রেরণার অন্যতম মনে করতেন।
তরঙ্গ ব্যতিচার
ব্যতিচারের শর্তাবলি
১। আলোক উৎস দুটি সুসঙ্গত হতে হবে।
২। উৎস দুটি ক্ষুদ্র ও সূক্ষ্ম হতে হবে।
৪। তরঙ্গ দুটির বিস্তার সমান বা প্রায় সমান হতে হবে।৫। পর্যায়ক্রমিক উজ্জ্বল ও অন্ধকার বিন্দুর জন্য পথ-পার্থক্য যথাক্রমে অর্ধতরঙ্গদৈর্ঘ্যের (9/2) যুগ্ম ও অযুগ্ম গুণিতক হতে হবে।
মারিয়াচি
মারিয়াচি লাতিন আমেরিকার সঙ্গীতের একটি গোত্র। কমপক্ষে উনবিংশ শতকে মেক্সিকোর পশ্চিমাংশে এর উৎপত্তি ঘটেছে। মেক্সিকোয় সঙ্গীতের এ ধারাটি ভীষণ জনপ্রিয়। অনেক মেক্সিকো সংস্কৃতি একে মারিয়েত্তি নামেও ডাকা হয়। মারিয়াচি বলতে কখনো সঙ্গীত, সঙ্গীত দল বা শুধুমাত্র একজন সঙ্গীতশিল্পীর ক্ষেত্রেও ব্যবহার করা হয়। এছাড়াও এটি মেক্সিকোর সংস্কৃতির অংশ হয়ে দাঁড়িয়েছে। এ ধারার সঙ্গীতে বেহালা, ট্রাম্পেট, গিটার, ভিহুয়েলা, গুইটারন এবং কখনোবা হার্প বাদ্যযন্ত্র ব্যবহার করা হয়ে থাকে।
মূলতঃ ব্যান্ডেই মারিয়াচি গান গাওয়া হয় ও মঞ্চে পরিবেশন করা হয়ে থাকে। এছাড়াও সেলেনা ও আলেজান্দ্রো ফার্নান্দেজের ন্যায় বিখ্যাত কণ্ঠশিল্পী একাকী মারিয়াচি সঙ্গীত স্থায়ীভাবে ধারণ ও মঞ্চে পরিবেশন করে থাকেন।
২০১১ সালে ইউনেস্কো কর্তৃপক্ষ মেক্সিকোর আরও ছয়টি তালিকার সাথে মারিয়াচিকেও বোধগম্য সাংস্কৃতিক উপাদান হিসেবে উল্লেখ করেছে।
ম্যাগদী জেলা
ম্যাগদী জেলা (म्याग्दी जिल्ला, হচ্ছে নেপালের পশ্চিমাঞ্চল বিকাস ক্ষেত্রের ধলাগিরি অঞ্চলের একটি জেলা। বেনি হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ১১৪,৪৪৭ জন এবং ২০১১ সালে এ জেলার লোকসংখ্যা ছিল ১১৩,৬৪১ জন।
গার্ল টাইম (চলচ্চিত্র)
গার্ল টাইম ১৯৪৭ সালে আমেরিকান কনসার্টের উইল কাওয়ান এর পরিচালিত একটি চলচ্চিত্র।
বহু-ক্রীড়া প্রতিযোগিতাসমূহের তালিকা
বহু-ক্রীড়া প্রতিযোগিতা হল একটি সংগঠিত বা আয়োজিত ক্রীড়া প্রতিযোগিতা, যাতে একাধিক ক্রীড়া নিয়ে একাধিক দিন ধরে একাধিক জাতীয় খেলোয়ারদের নিয়ে অনুষ্ঠিত হয়। বিশ্বের প্রথম, প্রধান, আধুনিক ও আন্তর্জাতিক তৎপর্যপূর্ণ বহু-ক্রীড়া প্রতিযোগিতা হল আধুনিক অলিম্পিক ক্রীড়া প্রতিযোগিতা।
বহু-ক্রীড়া প্রতিযোগিতার তালিকা
Legend ১. Established – Year in which first edition was held ২. Abolished – Year in which last edition was held ৩. Recurrence (in years) ৪. Cultural and/or political elements that limit audiences as intended (e.g. ethnicity, religion, gender, occupation)
বেন জনসন
বেন জনসন (মূলত বেঞ্জামিন জনসন ; খ্রি. জুন ১১, ১৫৭২ – আগস্ট ৬, ১৬৩৭) ছিলেন সপ্তদশ শতকের একজন ইংরেজ নাট্যকার, কবি, এবং সাহিত্য সমালোচক, যার শিল্পকর্ম ইংরেজি কবিতা এবং মঞ্চ কমেডির উপর দীর্ঘস্থায়ী প্রভাব ফেলে। তিনি হিউমার কমেডি জনপ্রিয় করে তোলেন। তিনি তার গীতি কবিতাসমূহ এবং এভরি ম্যান ইন হিজ হিউমার (১৫৯৮), ভোলপনে, অর দ্য ফক্সি (১৬০৫), দ্য এ্যলকেমিস্ট (১৬১০), এবং বর্থলময় ফেইরি: অ্য কমেডি (১৬১৪) বিদ্রুপাত্মক নাটকের জন্যে সর্বাধিক পরিচিত। তিনি সাধারণত জেমস ১-এর রাজত্বকালে, উইলিয়াম শেকসপিয়রের পরে সর্বাধিক গুরুত্বপূর্ণ ইংরেজ নাট্যকার হিসেবে গণ্য হন। silent Women ও তার লেখা একটি বই